Dauginčių piliakalnis

Dauginčių piliakalnis, vadinamas Pilimi, Pilale (kultūros vertybė: unikalus kodas - , senas registro kodas - A1711, senas kultūros paminklų sąrašo Nr. AR500) – piliakalnis rytinėje Kretingos rajono savivaldybės teritorijos dalyje, Dauginčiuose (Kartenos sen.), Minijos kairiajame krante.

Pasiekiamas nuo magistralinio kelio . Dauginčių kryžkelėje pasukus iš plento šiaurės kryptimi į gyvenvietę ir Vyšnių gatve pavažiavus 1,1 km, sukama į kairėje pusėje esančią Kalno gatvę, kuria važiuojama 500 m vakarų kryptimi. Už abipus gatvės stūksančių ūkinių pastatų pasukama į dešinę ir toliau važiuojama 1 km šiaurės rytų kryptimi. Piliakalnis stūkso kairėje kelio pusėje, nusileidus į slėnį.
 Piliakalnis 
miniatiūra|250x250px|3D modelis|kairėje
Įrengtas Minijos kairiajame krante, aukštumos kampe, įsiterpiančiame į santaką su Slinkupiu. Šlaitai statūs, iki 20 m aukščio, šiaurėje ir šiaurės rytuose leidžiasi į platų santakos slėnį, o pietryčiuose – šio slėnio raguvą. Vakarų ir pietvakarių pusėje piliakalnis susisiekia su aukštuma.

Aikštelė beveik keturkampė, orientuota pagal pasaulio šalių kryptis, 45 x 45 m dydžio. Pagal vakarinį jos kraštą nuo aukštumos pusės išlikęs apsauginio griovio įlinkis ir suplokštėjęs apie 45 m ilgio, 0,3–0,5 m aukščio ir 13 m pločio gynybinis pylimas.Lietuvos TSR archeologijos atlasas. – Vilnius, 1975. – T. 2. – P. 51, eil. Nr. 142Kultūros paminklų enciklopedija. – Vilnius, 1998Julius Kanarskas. Dauginčių piliakalniai. – Švyturys – 2017 m. vasario 25 d. – P. 5


Rytinėje papėdėje stovi stilizuotų pilies kuorų pavidalo anotacinis ženklas su užrašu: „DAUGINČIŲ PILIAKALNIS“ (autorius – Arvydas Klovas, pastatė – Salantų regioninio parko direkcija, 2003 m.).

Teritorijos plotas – 2,5087 ha.

800 m į šiaurę yra Sauserių piliakalnis, 500 m į šiaurės rytus – Dauginčių II piliakalnis.

 Istorija 
Piliakalnis detaliau netyrinėtas, todėl apie jo įrengimą, tikslesnį datavimą ir istorinę raidą duomenų nėra. Preliminariai datuojamas I tūkstantmečiu.Lietuvos piliakalniai: Atlasas. Parengė Zenonas Baubonis, Gintautas Zabiela. – Vilnius, 2005. – T. 1. – P. 440-441 Ant jo stovėjo medinė kuršių ar jų protėvių pilis.Julius Kanarskas. Kartenos apylinkių proistorė. – Lietuvos lokaliniai tyrimai. – Vilnius, 2002. – T. 1(2). – P. 212Julius Kanarskas. Kartenos apylinkių proistorė. – Kartena. Lietuvos valsčiai. – Vilnius, 2012. – P. 108

Vietos gyventojai piliakalnį vadina Pilale, rečiau – Pilimi.

1972 m. paskelbtas respublikinės reikšmės archeologijos paminklu (AR500),Lietuvos TSR kultūros paminklų sąrašas. – Vilnius, 1973. – P. 135 2003 m. įrašytas į Lietuvos Respublikos nekilnojamųjų kultūros vertybių registrą (A1711), 2005 m. pripažintas valstybės saugoma kultūros vertybe.Dauginčių piliakalnis, vad. Pilale, Pilimi (5218). – Kultūros vertybių registras. 2015 m.

 Tyrimai 
1966 m. žvalgė Lietuvos mokslų akademijos Istorijos institutas (tyrimų vadovas Adolfas Tautavičius),Adolfas Tautavičius. 1966 m. žvalgomosios archeologinės ekspedicijos ataskaita. – Kultūros paveldo centro paveldosaugos biblioteka. – F. 1. – B. 104. - L. 21 1982 m. – Mokslinė metodinė kultūros paminklų apsaugos taryba (tyrimų vadovas Romas Olišauskas),Žvalgymų medžiaga saugoma Kultūros paveldo centre 1992 m. – Lietuvos kultūros paveldo mokslinis centras (tyrimų vadovas Vilnius Morkūnas),Vilnius Morkūnas. 1992 m. Kretingos rajono žvalgomosios archeologinės ekspedicijos ataskaita. – Kultūros paveldo centro paveldosaugos biblioteka. – F. 28, ap.1. – B. 14. – L. 7-8 2009 m. – Romas Jarockis. Mažai informatyvūs archeologiniai tyrinėjimai. – Archeologiniai tyrinėjimai Lietuvoje 2009 metais. – Vilnius, 2010. - P. 498, eil. Nr. 16

1966 m. piliakalnio aikštelėje aptikta kultūrinio sluoksnio pėdsakų.

 Šaltiniai 

 Diana Jomantaitė. Pilalių turtas – reti augalai ir paukščiai. – Pajūrio naujienos – 2013 m. kovo 15 d.

 Nuorodos 

 Lietuvos piliakalniai
 Lietuvos lokaliniai tyrimai (Vilnius, 2002/05). - T. 1(2)
 Kretingos krašto enciklopedija - Dauginčių piliakalnis I 
 Pilalių turtas – reti augalai ir paikščiai - UAB Pajūrio naujienos
 Dauginčių piliakalniai - Švyturys – 2017 m. vasario 25 d. 
 Dauginčių piliakalniai - Kretingos muziejus 
 Dauginčių piliakalniai - Švyturio laikraštis
 Hillforts.eu atvirųjų duomenų ištekliai

Kategorija:Piliakalniai Kretingos rajone
Kategorija:Salantų regioninio parko paveldas